Estoniya Futbol Assosiasiyası

Estoniya Futbol Assosiasiyası () — Estoniyada futbol, çimərlik futbolu və futzal üzrə idarəetmə orqanı. Mərkəzi ofisi Tallin şəhərində yerləşir.

1923-cü ildən FİFA-nın, 1992-ci ildən isə UEFA-nın üzvüdür.

 Tarix 
Estoniya Futbol Assosiasiyası 14 dekabr 1921-ci ildə yaradılıb. 14 dekabr 1921-ci ildə Estoniya Futbol Assosiasiyasının təsis yığıncağında, Estoniyada fəaliyyət göstərən üç idman cəmiyyətinin nümayəndələri iştirak edirlər. Bunlar "Kalev"dən Bernard Abrams, Karl Akel və Vilyam Fiskar, "Tallinn Yalgpalli Klubi" klubundan Julius Reynans, Oskar Raudsep və Otto Silber, "Tallinna VS Sport" futbol klubundan Hans Roost, Verner Eklöf və Vladimir Tell olur.

1922-ci ilin yayında Estoniya Futbol Assosiasiyası FİFA-ya rəsmi ərizə göndərdi. 1 noyabr 1922-ci ildə FİFA Estoniya Futbol Assosiasiyasını ilkin olaraq tanıdı və 1923-cü ildə Cenevrə Konqresində Estoniya FİFA-ya üzv qəbul edildi. O zaman 20 ölkə FİFA üzvü idi. 1924-cü ildə Estoniya Futbol Assosiasiyasının nümayəndələri artıq səsvermə hüququna malik olaraq Parisdə keçirilən FIFA Konqresində iştirak etdilər. Estoniyadan Uilyam Fiskar, Aleksander Lugenberg, Otto Silber, Bernhard Rein və Harald Kaarmann 27 ölkədən olan 76 nümayəndə arasında idi.

1945-ci ildə Estoniyanın SSRİ-yə daxil olmasından sonra fəaliyyəti dondurulub və Estoniyanın müstəqillik qazanmasından sonra, 1992-ci ildə fəaliyyəti bərpa edilir.

1997-ci ildə Estoniya Futbol Assosiasiyası Estoniya İdman Mərkəzi İttifaqından çıxır.Schwede, Indrek 2001. Väike jalgpallipiibel. Lk 97.

2017-ci ildə FİFA Bosniya və Herseqovina azarkeşlərinin meydançaya yanan material atması ilə bağlı Estoniya Futbol Federasiyasını 30 min İsveçrə frankı (26 min avro) məbləğində cərimələmiş və onlara xəbərdarlıq etmişdi.

 Fəaliyyəti 
Birlik milli futbol komandalarının, o cümlədən əsas milli komandanın fəaliyyətini təşkil edir və onlara rəhbərlik edir.

Estoniya Futbol Assosiasiyası Estoniyanın ən böyük idman birliyidir, 30-dan çox tam ştatlı işçisi var və 10.000-ə yaxın qeydiyyatdan keçmiş oyunçunu bir araya gətirir.Eesti Jalgpalli Liit tähistab 88. sünnipäeva , Eesti Jalgpalli Liidu pressiteade, 14 dekabr 2009

Assosiasiyanın himayəsi altında futbol üzrə Estoniyanın yüksək liqası olan Meistrilige, futbol üzrə Estoniyanın ikinci liqası olan Esilige, Estoniya kuboku və Estoniya Superkuboku uğrunda yarışlar keçirilir.

 Təşkil etdiyi futbol yarışları 
Kişi

 Meistriliiga
 Esiliiga
 Esiliiga B
 II liqa (2 qrup, 28 komanda)
 III liqa (4 qrup, 28 komanda)
 IV Liqa (6 qrup, 40 komanda)
 Estoniya Kuboku
 Estoniya Superkuboku
 Kiçik Estoniya Kuboku

 İstinadlar 

Kateqoriya:UEFA-nın üzv assosiasiyaları
Kateqoriya:Estoniyada futbol
Kateqoriya:Futbol təşkilatları